‘ಬೀರ್ ಬಲ್ 2’ ಸಿನಿಮಾ ಘೋಷಿಸಿದ ನಿರ್ದೇಶಕ, ನಟ ಶ್ರೀನಿ

ನಿರ್ದೇಶಕ, ನಟ ಎಂ.ಜಿ. ಶ್ರೀನಿವಾಸ್ ಈಗಾಗಲೇ ಶಿವರಾಜ್ ಕುಮಾರ್ ನಟನೆಯ ಹೊಸ ಸಿನಿಮಾದ ಕೆಲಸದಲ್ಲಿ ಬ್ಯುಸಿಯಾಗಿದ್ದಾರೆ. ಈ ನಡುವೆಯೇ ಅವರು ಮತ್ತೊಂದು ಸಿನಿಮಾ ಘೋಷಣೆ ಮಾಡಿದ್ದಾರೆ. ಈ ಸಿನಿಮಾವನ್ನು ಈಗ ಘೋಷಣೆ ಮಾಡಿದ್ದರೂ, ಅದು ಸೆಟ್ಟೇರುವುದು 2023ರಲ್ಲಿ ಎಂದು ಅವರೇ ಹೇಳಿಕೊಂಡಿದ್ದಾರೆ. ಇದನ್ನೂ ಓದಿ: ಕಾಳಿ ಕೈಗೆ ಸಿಗರೇಟು : ಮಾಳವಿಕಾ ಅವಿನಾಶ್ ಛೀಮಾರಿ, ನಟ ಕಿಶೋರ್ ವಿಭಿನ್ನ ಪ್ರತಿಕ್ರಿಯೆ

2017ರಲ್ಲಿ ಶ್ರೀನಿ ಬೀರ್ ಬಲ್ ಹೆಸರಿನ ಸಿನಿಮಾವನ್ನು ನಿರ್ದೇಶನ ಮಾಡಿ, ಹೀರೋ ಆಗಿಯೂ ನಟಿಸಿದ್ದರು. ಬೀರ್ ಬಲ್ ಹೆಸರಿನ ಲಾಯರ್ ಕಥೆಯನ್ನು ಹೇಳಿದ್ದರು. ಇದೇ ಸಿನಿಮಾ ಇದೀಗ ಭಾಗ 2 ಆಗಿ ನಿರ್ಮಾಣಗೊಳ್ಳಲಿದೆ. ಇಂದು ಶ್ರೀನಿ ಅವರ ಹುಟ್ಟು ಹಬ್ಬವಾಗಿದ್ದರಿಂದ, ಅದರ ಸಂಭ್ರಮಕ್ಕಾಗಿ ಬೀರ್ ಬಲ್ 2 ಸಿನಿಮಾದ ಪೋಸ್ಟರ್ ರಿಲೀಸ್ ಮಾಡಿದ್ದಾರೆ ನಿರ್ದೇಶಕರು. ಬೀರ್ ಬಲ್ 1 ರಲ್ಲಿ ಫೈಂಡಿಂಗ್ ವಜ್ರಮುನಿ ಕಥೆಯನ್ನು ಹೇಳಿದ್ದರು. ಇಲ್ಲಿ ಮತ್ತೊಂದು ಕೇಸ್ ಇರಲಿದೆಯಂತೆ.

ಬೀರ್ ಬಲ್ ಮೊದಲ ಭಾಗದಲ್ಲಿ ರುಕ್ಮಿಣಿ ವಸಂತ್ ನಾಯಕಿಯಾಗಿ ನಟಿಸಿದ್ದರು. ಈ ಸಿನಿಮಾದಲ್ಲಿ ನಾಯಕಿಯಾಗುವ ಅವಕಾಶ ಯಾರಿಗೆ ಲಭಿಸಲಿದೆ ಎನ್ನುವುದನ್ನು ಕಾದು ನೋಡಬೇಕು. ಇನ್ನೂ ಒಂದು ವರ್ಷದ ನಂತರ ಈ ಚಿತ್ರ ಸೆಟ್ಟೇರುವುದರಿಂದ ಮುಂದಿನ ದಿನಗಳಲ್ಲಿ ಮತ್ತಷ್ಟು ವಿಷಯಗಳು ಹೊರಬರಹುದು. ಬೀರ್ ಬಲ್ ಟ್ರಯಾಲಜಿ ಸಿನಿಮಾ ಆಗಿರುವುದರಿಂದ, ಇನ್ನೊಂದು ಭಾಗದಲ್ಲೂ ಈ ಸಿನಿಮಾ ಬರಲಿದೆ.

Live Tv
[brid partner=56869869 player=32851 video=960834 autoplay=true]